На основу члана 13. Одлуке о манифестацијама, програмима и пројектима у области културе Града Ниша („Службени лист Града Ниша“, број 148/2024- пречишћен текст) и члана 6. Правила о организацији и раду сталне манифестације Фестивал глумачких остварења играног филма „Филмски сусрети Ниш“ („Службени лист Града Ниша", број 43/2005),

Скупштина Града Ниша, на седници одржаној \_\_\_\_\_\_2025. године, донела је

**Р Е Ш Е Њ Е**

**o измени Решења о oбразовању Савета манифестације**

**Фестивал глумачких остварења играног филма „Филмски сусрети Ниш“**

 **I** У Решењу о образовању Савета манифестације Фестивал глумачких остварења играног филма „Филмски сусрети Ниш“ („Службени лист Града Ниша", број 43/2024), врши се измена у тачки I, тако што се у саставу Савета манифестације под бројем 6. уместо Јелене Живадиновић бира Ивана Цветковић, под бројем 7. уместо Светлане Китић бира се Дејан Дабић, под бројем 8. уместо Марије Ћирић бира се Вукашин Марковић, а под бројем 9. уместо Јелене Томић бира се Горан Милосављевић.

 **II** Ово решење објавити у ''Службеном листу Града Ниша''.

 Број:

 У Нишу,\_\_\_\_\_\_\_\_\_2025. године

**СКУПШТИНА ГРАДА НИША**

 Председник

 Проф. др Игор Новаковић

 **Oбразложење**

 На основу члана 13. Одлуке о манифестацијама, програмима и пројектима у области културе Града Ниша сталном манифестацијом управља Савет манифестације, који образује Скупштина Града, из реда стручних и јавних радника и познаваоца у области културе.

 Скупштина Града Ниша је на седници одржаној 25.04.2024. године донела Решење о образовању Савета манифестације Фестивал глумачких остварења играног филма „Филмски сусрети Ниш“ („Службени лист Града Ниша", број 42/2024).

 Скупштина Града Ниша је дописом бр.585/2025-07 од 05.06.2025 доставила Градској управи за породичну и социјалну заштиту, образовање, културу и спорт оставке четири члана Савета манифестације: Марије Ћирић, Јелене Живадиновић, Светлане Китић и Јелене Томић.

 Ради наставка несметаног рада Савета манифестације, а на основу референци у раду, интересовања и искуства у праћењу одређење области, предложена су четири нова кандидата, у складу са Одлуком о манифестацијама и програмима у области културе од значаја за Град.

 На основу наведеног, Градска управа за социјалну и породичну заштиту, образовање, културу и спорт је израдила нацрт Решење као у диспозитиву и доставља га Градском већу на разматрање и одлучивање.